Jani Silva

Jani Silva Kolonbiako ingurumenaren eta bakearen aldeko ekintzailea da. Putumayo departamentuko Asociación de Desarrollo Integral Sostenible Perla Amazónica (ADISPA).  Lurraren defendatzaile gisa egin duen aktibismoa dela eta, mehatxu ugari jasan ditu urteetan zehar eta babesa du Estatuko Babeserako Unitate Nazionalak (UNP). Bere hamarkadetako lanagatik, 2024ko Hessengo Bakearen Saria eman zioten, 2025eko irailaren 16an Alemaniako Hessen Estatuko Parlamentuan jaso zuena. 

 Biografia 
Jani Silva Kolonbiako Amazonian hazi zen eta hamabi urte zituela amarekin batera Leticiatik Puerto Asís barrutira (Putumayo) joan zen bizitzera.  

1990eko hamarkadaren amaieratik, bere komunitatearekin antolatzen aritu da, eta ahalegin horrek lagundu zuen Perla Amazónica Nekazaritzako Erreserba Gunea eratzen 2000. urtean. Erreserba horiek, ZRC (Zona de Reserva Campesina) deituak, Kolonbiako lurralde-babes izendapen bat dira. 

Ondoren, Silva erreserba administratzen duen ADISPAko presidente bihurtu zen.  Heriotza mehatxu etengabeak zirela eta, bere etxaldea utzi behar izan zuen 2020ko urrian eta aldi baterako erbestera joan zen.  Ordutik, landa eremua bisitatu du bizkartzainekin edo Nazioarteko Bake Brigadak (PBI) erakundeak lagunduta. 2023an, Bakearen Nobel Sarirako izendatu zuten Amnistia Internazionalaren gomendioz. Erakunde honek dei egin izan du Silva babesteko mehatxatutako beste ekintzaile batzuekin batera (Yuly Velásquez, Joel Rodríguez eta María Ciro). 

ADISPAk Puerto Asís udalerriko 23 herritako 800 familia inguru ordezkatzen ditu babestutako eremuan. Perla Amazónicak Ekuadorrekin mugan dagoen 22.000 hektarea oihan tropikal inguru hartzen ditu. Jani Silvak eta ADISPAk nekazaritza ekologikoa, erlezaintza, kakaoaren laborantza eta basoberritze handia sustatzen dituzte nekazaritza intentsiboaren alternatiba gisa.  Gainera, ADISPAk nazioarteko bazkideekin lankidetzan aritzen da, hala nola Garapenerako Nazio Batuen Programarekin (UNDP), Amazoniako ekosistema leheneratzeko proiektuetan. Silvak publikoki kritikatu ditu petrolio-proiektuen ingurumen-inpaktuak (Amerisur/GeoPark barne), kutsadura eragin eta ur hornidura eteten baitute, Business & Human Rights Resource Centre erakundeak 2021ean salatu zuen egoera bat.

Hessengo Bake Saria eman ziotenean erabakiak azpimarratu zuen Silvaren giza eskubideen, nekazarien eskubideen eta Amazoniaren babesaren aldeko hamarkadetako konpromisoa, indarkeriak eta drogaren ekonomiak markatutako testuinguru batean.

 Erreferentziak 

 Kanpo estekak 

Kategoria:Emakumea
Kategoria:Kolonbiarrak
Kategoria:Aktibistak
Kategoria:Lurraren defendatzaileak